Tað mesta, Kaj veit um, at hann hevur verið noyddur at ganga til Hattarvíkar eftir posti, var átta ferðir í einum ársfjórðingi. Kaj Simonsen greiddi frá, at eitt árið hevði tað verið ókyrt í fleiri dagar beint undan jólum. Og á Kirkju gjørdist ikki kyrt fyri jól, men í Hattarvík gjørdist kyrt sjálvan jólaaftan Postbáturin kom út og fekk ikki lagt at á Kirkju, men í Hattarvík bar til. Fyrsti brævstøðarmaðurin á Kirkju var Símun Michael Zachariasen. Hann hevði ábyrgdina av postinum til árslok 1930. Símun Michael var annars lærari í bygdini og hann var eisini ættaður av Kirkju. Sigrid doyði um várið 1979. Tann 1. juni 1979 verður Absalon Kaj Simonsen settur sum brævstøðarmaður á Kirkju. Hetta er maður Sigridar og verður hann vanliga nevndur Kaj. 1. juli 1997 verður aftur nýggjur brævstøðarmaður settur á Kirkju. Hesaferð er tað Jóannes Christiansen, sum verður settur í starvið. Hann er sonur Kristian í Mittúni. Áðrenn postbáturin "Dan" fór at sigla í 1914, varð posturin til Kirkju borin úr Klaksvík og lagdur til heintingar í Hvannasundi. Tó sigur Jacob Vitalis í Klaksvík í eini samrøðu frá 1971, at í onkrum serstøkum førum varð bátur skjútsaður til Fugloyar við postinum.